कमला कॉलेज पहुंची नैक की टीम ने परखी व्यवस्था
मंगलवार को नैक की टीम कमला देवी राठी कॉलेज के निरीक्षण में पहुंची। जहां उन्होने काॅलेज के शैक्षणिक व्यवस्था, विभागों में सुविधा का जायजा लिया। इसके अलावा उन्होने छात्राओं से भी चर्चा कर अध्यापन व्यवस्था की जानकारी ली।
नैक की टीम ग्रेडिंग के लिए अलग-अलग कॉलेजों में पहुंच रही है। मंगलवार को कमला कॉलेज पहुंची टीम में नैक के तीन सदस्य शामिल थे। जिसमें मुंबई यूनिवर्सिटी के पूर्व वाइस चासंलर, दिल्ली यूनिवर्सिटी के को-आर्डिनेटर व कश्मीर यूनिवर्सिटी के एचओडी शामिल थे। इन्होंने कॉलेज के अलग-अलग विभागों में पहुंचकर मूल्यांकन किया, जिसमें छात्राओं की संख्या, विभागों में मौजूद सुविधा, शिक्षकों की संख्या व कॉलेज में बीते परिणामों की जानकारी ली। इसके अलावा शिक्षकों के समूह से भी टीम के सदस्यों ने अलग-अलग ग्रुप में चर्चा की। दोपहर 3 बजे पहुंची टीम ने शाम 5 बजे तक कॉलेज का निरीक्षण कर मूल्यांकन रिपोर्ट तैयार की। जानकारी मुताबिक इसी मूल्यांकन के आधार पर कॉलेज को ग्रेड दिया जाएगा।
टीम के सदस्यों ने नए पैटर्न व वर्कशॉप को सराहा
टीम को कॉलेज प्रबंधन व विभागों ने सालभर होने वाले वर्कशाॅप व एजुकेशन के नए पैटर्न के प्रयोगों की भी जानकारी दी, जिसकी टीम के सदस्यों ने सराहना की। उन्होने इसे समिति संसाधनों पर बेहतर ढंग से अध्ययन-अध्यापन का प्रयोग बताते हुए लगातार इसे जारी रखने की भी नसीहत दी। इसके अलावा प्रोफेशनल कोर्स के प्रशिक्षण के लिए बड़ी संख्या में पहुंच रही छात्राओं से भी चर्चा कर उन्हे कई टिप्स दिए।
hin_Deva awa_Deva hin_Deva hin_Deva hin_Deva